
Az európai filmek sikeresebbek, mint valaha a 2006-os Cannes-i Filmfesztiválon

A május 17.-én kezdődő 2006-os Cannes-i Nemzetközi Filmfesztivál az európai filmipar sikerét vetíti előre. Tizenhét európai filmet válogattak be a versenyre, melyek közül mind részesült MEDIA támogatásban. A május 23.-i éves EU audiovizuális politikai megbeszélés témái a következő területeket érintik: a MEDIA Program jövője, az Online Film szolgáltatások üzleti modelljének fejlesztése és az európai filmek külföldi versenyképessége. A megbeszélésen az Európai Unió kulturális miniszterei és Reding Biztos Asszony vesznek rész. 

„Ez egy igazán jó termés”, mondta Viviane Reding, az Európai Unió Információs Társadalom és Média ügyekért felelős Biztosa, utalva az idei év Cannes-ban bemutatásra kerülő európai filmjeire. „2001 és 2006 között az Európai Unió a MEDIA Programokon keresztül 513 millió eurót fektetett az európai filmek gyártási országon kívüli forgalmazásába. Ez a pénzösszeg jó helyre került: nem csupán az európai sokszínűséget népszerűsítjük – amely egyébként az európai identitás alapját is képezi, – hanem jelentősen meg is növeltük az európai audiovizuális ipar versenyképességét. Mindent meg fogok tenni annak érdekében, hogy az európai filmek a jövőben is számíthassanak EU támogatásokra, az Európai Unió jelenlegi pénzügyi korlátozásai ellenére is.”

A soron következő, 59. Cannes-i Filmfesztivál idején az Európai Bizottság arra a kérdésre keresi a választ, hogy az európai filmeket hogyan lehetne Európa határain kívül is sikeresen forgalmazni. „Az európai filmek meghódítják a globális piacot” témakörét járja körül az Európa Nap, amely hagyományosan az európai audiovizuális politika éppen napirenden lévő témáival foglalkozik. A közelmúltbeli sikertörténetek ellenére – mint a MEDIA Program által támogatott Pingvinek vándorlása esetében, mely elnyerte idén a legjobb dokumentumfilmnek járó Oscar-díjat 2006 márciusában – az európai filmek piaci részesedése az Európai Unión kívül továbbra is nagyon alacsony. Az európai filmek az ausztrál piac 12%-át, a török piac 8,3%-át, az orosz piac 6,7%-át, az Egyesült Államok piacának 4,6%-át és a dél-koreai piac mindössze 2,3%-át teszik ki. Ezen okból kifolyólag az európai filmek versenyképességéről fognak tárgyalásokat folytatni az Európa Napon a 25 EU tagállam kulturális és audiovizuális miniszterei, valamint Viviane Reding Biztos asszony, Gilles Jacob, a Cannes-i Filmfesztivál elnöke továbbá a filmszakma képviselői és egyéb, nem EU-s miniszterek részvételével. 

Az idei Európa Napon továbbá terítékre kerül a Film Online megbeszélések eredménye. A tavalyi Cannes-i Filmfesztiválon Reding Biztos Asszony párbeszédet kezdeményezett a film- és tartalomszolgáltatók, internetes szolgáltatók és telekom operátorok üzleti vezetőivel (lásd IP/05/552), akik azóta közösen dolgoznak egy európai Film Online szabályzaton. A szabályzat célja egy olyan üzleti stratégia létrehozása, melynek köszönhetően több film válhat online elérhetővé legális üzleti modellek alapján, miközben hatékony segítséget nyújt az online kalózkodás elleni küzdelemben. A Film Online megbeszélések elnöke Viviane Reding lesz.     
MEDIA által támogatott filmek az idei cannes-i válogatásban:

Az 59. Cannes-i Nemzetközi Filmfesztiválra 17 filmet választottak be, amelyek részesültek a MEDIA Program gyártás-előkészítési és/vagy forgalmazási támogatásában:   
Versenyfilmek:

La Raison du Plus Faible, r.: Lucas Belvaux (MEDIA támogatás: 100 000 euró)

Fast Food Nation, r.:  Richard Linklater (40 000 euró)

The Wind that Shakes the Barley, r.: Ken Loach (313 141 euró gyártás-előkészítésre és forgalmazásra)

L’Amico di Famiglia, r.:  Paulo Sorrentino (49 765 euró)

Volver, r.: Pedro Almodovar (1 828 492 euró 10 országban történő forgalmazásra)

El laberinto del fauno, r.: Guillermo Del Toro (224 942 euró)

Flandres, r.: Bruno Dumont (9 000 euró)

Laitakaupungin Valot, r.: Aki Kaurismäki (9 807 euró)

Il caimano, r.: Nanni Moretti (128 121 euró nemzetközi kereskedelemre)
Versenyen kívül: 

Zidane, un portrait du 21ième siècle, r.: Philippe Parreno, Douglas Gordon (50 000 euró)
Un certain regard: 

Paris je t’aime (50 000 euró) 

URO, r.: Stefan Faldbakken (20 000 euró)

You am I, r.: Krisijonas Vildziunas (20 000 euró)

Pour aller au ciel il faut mourir, r.: Djamshed Usmonov (24 000 euró)

Taxidermia, r.: György Pálfi (8 593 euró)

Kritikusok hete (International Critics’ Week)
Komma, r.: Martine Doyen (62 729 euró)

La Quinzaine des Réalisateurs: 

Azur et Azmar, r.: Michel Ocelot (50 000 euró)

MEDIA New Talent díj 2006: 

A díjat május 22.-én este adja át Reding Biztos Asszony egy fiatal, innovatív filmrendezőnek. 


További információ a cannes-i válogatásról:

http://www.festival-cannes.fr/index.php?langue=6002#presentationselection
Bővebb információ a MEDIA Plus Programról és az új MEDIA 2007 Programról:
http://europa.eu.int/comm/avpolicy/media/index_en.html
További információ a Film Online-ról:

http://europa.eu.int/comm/avpolicy/other_actions/content_online/index_en.htm#filmonline
A svájci filmipar csatlakozik az Európai Unió MEDIA Programjához

2006. április 1.-től kezdődően a svájci filmiparban dolgozó szakemberek is részt vehetnek az Európai Unió MEDIA Programjában. A svájci producerek, forgalmazók, forgalmazói ügynökök, filmes képzési programok illetve fesztiválok ugyanazon feltételek mellett pályázhatnak MEDIA támogatásokra, mint a többi 29, MEDIA Programban résztvevő ország filmes szakemberei. A MEDIA Program célja az európai audiovizuális ipar versenyképességének növelése a gyártás-előkészítés, a forgalmazás, a promóció és a képzés területeinek támogatásán keresztül. A jelenleg futó MEDIA Program az idei év végéig van érvényben, és 513 millió eurós költségvetéssel gazdálkodik. Svájc éves pénzügyi hozzájárulással támogatja a MEDIA Programot. Az Európai Bizottság javaslata alapján jelentősen megnövelné a költségvetést, így 1 055 milliárd euró jutna a MEDIA Program 2007 és 2013 közötti időszakára. Az Európai Parlament és a tagországok között jelenleg is folynak tárgyalások a MEDIA költségvetésének végleges összegéről. 
Svájc MEDIA Programhoz való csatlakozásával egyértelműen kinyilvánítja, hogy elkötelezi magát, a kulturális sokszínűség megőrzése és a filmek Európán belüli széles körű terjesztése mellett -mondta Viviane Reding, az Információs Társadalom és Média ügyekért felelős biztosa. A svájci filmek, csakúgy, mint a többi európai film óriási lehetőségektől esnek el az európai audiovizuális piac töredezettsége és az új piacok nem elég hatékony megközelítése miatt. Az Európai Unió audiovizuális szolgáltatásokra vonatkozó kereskedelmi egyensúlya továbbra is aggodalomra ad okot. Ki kell dolgoznunk az európai filmexport stratégiáját, szem előtt tartva a digitális forgalmazás és az on-line filmek elterjedését, melyek új távlatokat nyitnak az új piacok, -például Brazília, Dél-Afrika, vagy Kína- elérésében. Jelenleg ezen dolgozunk. -tette hozzá Viviane Reding.
A svájci filmipar sikert sikerre halmoz. Az elmúlt évtized folyamán a svájci filmgyártás részesedése jelentősen növekedett a nemzeti piacon; 2006 első negyedévében ez a részesedés az előző évi 6%-ról 16%-ra növekedett.  Az elmúlt tíz év alatt Svájc hatékony támogatási politikát dolgozott ki, melynek következtében háromszorosára nőtt az állami támogatások mértéke; továbbá az új támogatási rendszer elősegíti a befektetéseket a gyártáshoz szükséges eszközökbe, az infrastruktúrába és a forgalmazásba.

2005-ben a MEDIA Program 100 millió eurót fektetett be az európai mozikba. A tavalyi évben a MEDIA, egyebek mellett 1 500 forgalmazási projektet finanszírozott, lehetőséget biztosítva ezzel a filmeknek, hogy származási országaikon kívül is bemutatásra kerüljenek. Tízből kilenc európai játékfilm származási országon kívüli forgalmazását a MEDIA Program támogatja. Az új MEDIA 2007 Program célul tűzte ki a nem nemzeti európai filmek piaci részesedését 10%-ról 20%-ra növelni a következő hét év során. A MEDIA Program komoly ösztönző hatást fejt ki a befektetésekre az audiovizuális szektorban, mivel minden egyes - a Közösségi büdzséből származó - euró újabb 5,75 eurót generál a filmiparban. Ez az úgynevezett növelő hatás a képzési programokra vonatkozó 2,38-szoros szorzótól egészen a forgalmazásra jellemző 7,2-szeres szorzóig terjed. Ennek következtében a MEDIA jelentős összegű kiegészítő hozzájárulásokat vonz a magán- és állami befektetők részéről egy olyan szektorba, mely már több mint egymillió embert foglalkoztat az Európai Unióban. 

Néhány adat a svájci filmiparról:
Svájc lakossága: 



7,2 millió

Svájci filmek száma átlagosan évente: 

50 (25 játékfilm, 25 dokumentumfilm)

Mozik száma: 




220 mozi, 540 vetítőteremmel   

Mozijegy átlagos ára: 



9 euró

Jegybevétel 2005-ben: 



150 millió euró

Mozilátogatók száma 2005-ben: 


15,5 millió

Piaci részesedés 2005-ben: 


USA 

58%




     


Európa
 
29%







Svájc

6% (2006 első negyedéve: 16%)




          
     

Egyéb

7%

100 000-nél nagyobb nézőszámú filmek:

My Name is Eugen (510 000)







Groundig (350 000)







Handy Men (170 000 - még a mozikban)







Vitus (110 000 - még a mozikban)

További információ:
MEDIA honlap: 

http://europa.eu.int/comm/avpolicy/mediaindex_en.html
A svájci MEDIA Desk honlapja:

http://www.mediadesk.ch
Media Desk Magyarország Iroda ösztöndíj 

Az Európai Unió MEDIA Programjának hazai információs irodája, a MEDIA Desk Magyarország Iroda ösztöndíjat biztosít magyar filmes szakemberek részére a MEDIA Program által támogatott képzéseken való részvételhez. A MEDIA Program által támogatott mintegy 60 képzési program projektfejlesztés, animáció, új technológiák, forgatókönyvírás, oktatók képzése, valamint a filmgyártás pénzügyi menedzsment és jogi vonatkozásainak témakörében kínál tanulási lehetőséget európai filmes szakemberek részére. A képzésekről bővebb információt a www.mediadesk.hu internetes oldalon, valamint közvetlenül a MEDIA Program honlapján

(http://europa.eu.int/comm/avpolicy/media/index_en.html) a „Where to be trained in Europe 2006?” című kiadványban találhatnak az érdeklődők. További információkért illetve ösztöndíj igényléséért forduljon a MEDIA Desk Magyarország Irodához. 

Elérhetőség: 

Kiss Enikő 

irodavezető

Media Desk Magyarország Iroda
H-1068 Budapest
Városligeti fasor 38.
Tel.: +36 1 413-1269, +36 1 413-1270  
Fax: +36 1 413-1710
E-mail:  info@mediadesk.hu   

Internet: www.mediadesk.hu 

A Nemzeti Kulturális Örökség Minisztériumának pályázati felhívása fiatal filmes szakemberek képzésének támogatására

2006. március 16.
Meghosszabbított jelentkezési határidő: 2006. június 15.
A Nemzeti Kulturális Örökség Minisztériumának pályázati felhívása fiatal filmes szakemberek képzésének támogatására 

A Nemzeti Kulturális Örökség Minisztériuma (a továbbiakban: NKÖM) pályázatot hirdet fiatal filmes szakemberek részére a Magyarországon kívül folytatott filmszakmai képzésekben való részvételre a 2006/2007-es tanévre. 

Az ösztöndíj-program célja a fiatal magyar filmes szakemberek bekapcsolása az európai, valamint az Európán kívüli képzési rendszerekbe, illetve ezen keresztül a szakmai utánpótlás biztosítása. A program három prioritását a forgatókönyvírói, a produceri, valamint az új technológiák alkalmazásával kapcsolatos képzések jelentik, de egyéb szakmai képzéseken (pl. rendező, operatőr, vágó stb.) való részvételre irányuló jelentkezés is benyújtható. 

A pályázati keretösszeg: 5 millió forint. 

Pályázati feltételek:

Pályázhat minden a tanulmányai megkezdésének várható időpontjában 35. életévét be nem töltött, filmszakmai felsőoktatási intézményben tanuló hallgató, vagy filmszakmai gyakorlatot folytató személy. Támogatás legalább két szemeszterből álló képzésre igényelhető. A támogatásként elnyerhető összeg személyenként legfeljebb 2,5 millió forint lehet. Ez teljes egészében fordítható tandíjra, illetve a szállásköltség 50-75%-ára. A támogatás utazási költség megtérítésére nem fordítható. 

A pályázatból ki van zárva az, akinek egy évnél régebben lejárt adó-, illeték-, illetve társadalombiztosítási járulék tartozása van, vagy elkülönített állami pénzalappal szembeni fizetési kötelezettségének nem tett eleget. 

A benyújtott pályázatnak tartalmaznia kell:
- a pályázati adatlapot; 

- szakmai önéletrajzot, portfóliót; 

- motivációs levelet; 

- a képzést meghirdető oktatási intézmény által kibocsátott, a pályázó fogadására irányuló szándéknyilatkozatot; 

- az igényelt összeg megjelölését, valamint annak feltüntetését, hogy abból a pályázó mennyit kíván tandíjra, illetve a szállás költségeinek megtérítésére fordítani; 

- az oktatási nyelv vizsgabizonyítványát. Ennek hiányában számot kell adni az élő nyelvtudásról. 

Az 1 akadémiai évet meghaladó képzés esetén a további szemeszterekre új pályázatot kell benyújtani. 

A pályázatokat a MEDIA Desk irodájában kell benyújtani, melynek elérhetősége: 

1068 Budapest,Városligeti fasor 38. II/57. Tel.: 413-1269. 

e-mail: info@mediadesk.hu, honlap: www.mediadesk.hu 

A benyújtás határideje 2006. június 15. 

Amennyiben a kiválasztott intézménytől eddig az időpontig nem érkezett meg a pályázó fogadására irányuló szándéknyilatkozat, azt pótlólag április 28-ig lehet benyújtani. 

A pályázónak tanulmányai befejezése napját követő 60 napon belül a MEDIA Desk irodájában és a NKÖM-ben be kell nyújtania az oktatási intézményben végzett tanulmányáról szóló bizonyítványt, valamint a szakmai beszámolót. 

Az ösztöndíj felhasználásának módjáról számlákkal kell elszámolni. 

A pályázatok elbírálása, a szerződés megkötése: 

A pályázatokról a nemzeti kulturális örökség minisztere dönt az NKÖM Audiovizuális Főosztálya által felkért szakértőkből álló bizottság véleménye alapján. A pályázatok elbírálásnak határideje 2006. július 15. 

A pályázatok elbírálásához kapcsolódó eljárás eredményéről a pályázó írásbeli értesítést kap. 

A pályázattal kapcsolatos egyéb információk: 

Audiovizuális Főosztály, NKÖM (1077 Budapest, Wesselényi u. 20-22., tel.: 484- 7100), 

MEDIA Desk (1068 Budapest, Városligeti fasor 38. II/57, tel.: 413-1269). 


A pályáztató jogosult arra, hogy elegendő és megfelelő színvonalú pályázat hiányában eredménytelennek nyilvánítsa a pályázatot. 


Budapest, 2006. március 16. 


Dr. Bozóki András 

nemzeti kulturális örökség minisztere
Pályázati határidők 2006
02/2006 Pilot projektek 
Határidő: 2006. július 17.
Kik pályázhatnak?
A filmes, vagy multimédiás területeken működő vállalatok és szervezetek, különös tekintettel a tartalomszolgáltatók (producerek, rendezők, forgalmazói ügynökök, forgalmazók), műsorsugárzók, marketing szakemberek, jogtulajdonosok, berendezések gyártói, adatforgalmazó vállalatok, lízingcégek, valamint finanszírozó szervezetek. 
  
A támogatás célja a digitális technológiának köszönhetően minél szélesebb körben és minél gyorsabban elérhetővé tenni az európai filmeket és multimédiás projekteket. Az audiovizuális ipar versenyképességét egyre inkább csak az új technológiák alkalmazásával lehet biztosítani mind a gyártás-előkészítési, mind a gyártási, mind pedig a forgalmazási szakaszokban. 
Támogatható tevékenységek:
-Új forgalmazási módszerek, illetve promóció személyre szabott szolgáltatások révén;
-Hálózatba kapcsolt adatbázisok kiépítése az archívumokhoz és katalógusokhoz való hozzáféréshez. 
Támogatás mértéke:
A támogatás mértéke a projekt elszámolható költségeinek legfeljebb 50%-a lehet.

05/2005 Piaci hozzáférés és európai fesztiválhálózatok
Határidő: 2006. május 10. (2007-ben lezajló éves projektek, valamint a 2007. január 1. és május 31. között induló projektek esetében) 

Kik pályázhatnak?
Az audiovizuális szektorhoz tartozó közintézmények és magánvállalatok.

A pályázat keretében az alábbi tevékenységek támogathatók: 
-1. Piaci hozzáférés a szakemberek számára
-2. Európai alkotások promóciója a gyártási fázistól kezdve
-3. Adatbázisok és számítógépes alkalmazások létrehozása az európai filmes és multimédiás hálózatok szakmai szereplői számára
-4. A nagyközönségnek szánt európai alkotások promóciója
-5. Európai filmfesztivál-hálózatok

Támogatás mértéke: 
Az elszámolható költségek legfeljebb 50%-a lehet.

09/2005 Gyártás-előkészítés

Egyedi projektek
Határidő: 2006. február 28. 

Határidő 2: 2006. május 31.
Kik pályázhatnak?
Független gyártó vállalatok, melyeket legalább 12 hónapja nyilvántartásba vettek. Nincsenek követelmények a vállalat forgalmára, vagy nyereségére vonatkozóan, ám a vállaltnak igazolnia kell pénzügyi képességeit. 

Támogatás az alábbi kategóriákra kérhető:
-Játékfilm (minimum 50 perc)
-Kreatív dokumentumfilm (minimum 25 perc)
-Animáció (minimum 24 perc)
-Multimédia projekt
Támogatás összege:
A támogatás mértéke az elszámolható költségek legfeljebb 50%-a, illetve kivételes esetekben legfeljebb 60%-a lehet.  A támogatás összege műfajonként változik, de minimális összege 10 000 
euró, maximális összege pedig 80 000 euró lehet.
Slate Funding (Csomagtervek)

Határidő: 2006. február 28. 

Határidő 2: 2006. május 31.
Kik pályázhatnak?
Független gyártó vállalatok, melyeket legalább 3 éve nyilvántartásba vettek. A Slate Fundinghoz (Csomagtervekhez) nyújtott támogatás azoknak a vállalatoknak szól, melyek rendelkeznek már nemzetközi tapasztalatokkal, és megvan a pénzügyi kapacitásuk ahhoz, hogy egyidejűleg több projekt fejlesztését végezzék. 

Támogatás az alábbi kategóriákra kérhető:
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc)
-Animáció (önálló filmek, vagy sorozatok) (minimum 24 perc)
-Multimédia projekt

Slate Funding (Csomagterv) 1, vagy 2, illetve Slate Funding (Csomagterv) első, vagy második fázis?
-A Slate Funding (Csomagterv) 1 vagy 2 különböző méretű és pénzügyi teljesítőképességű vállalatokra irányul. Ahhoz, hogy egy vállalat Slate Funding (Csomagterv) 1-re pályázhasson, egy 3-6 projektet magába foglaló, három évre szóló fejlesztési tervet kell benyújtania. Amennyiben egy vállalat Slate Funding (Csomagterv) 2-re szeretne pályázni, egy 3-10 projektet magába foglaló három évre szóló fejlesztési tervet kell benyújtania. 
-A Slate Funding (Csomagterv) második fázisára azok a vállalatok pályázhatnak, amelyeket a Slate Funding (Csomagterv) első fázisában már kiválasztottak, és megfeleltek minden feltételnek.  
Támogatás összege:
Slate Funding (Csomagterv) 1 esetében: A támogatás összege műfajonként változik, de minimális összege 60 000 euró, maximális összege pedig 90 000 euró lehet.
Slate Funding (Csomagterv) 2 esetében: A támogatás összege műfajonként változik, de minimális összege 100 000 euró, maximális összege pedig 150 000 euró lehet.
10/2005 TV sugárzás 

Határidő 1: 2006. február 17.
Határidő 2: 2006. június 16.
Határidő 3: 2006. november 3.
Kik pályázhatnak? 
Független gyártó vállalatok, melyek fölött nem gyakorol többségi kontrollt televíziós műsorsugárzó. A pályázat benyújtásakor a projekt költségvetési finanszírozásának minimum 50%-át kell garantálni harmadik féltől származó finanszírozási forrásokból. 

A pályázatra benyújtott műnek független európai televíziós produkciónak kell lennie, játékfilm, animációs film vagy kreatív dokumentumfilm kategóriákban. 
A pályázatban részt kell, hogy vegyen legalább két műsorsugárzó cég, -koprodukció , vagy elővásárlás formájában- legalább két, különböző nyelvterülethez tartozó MEDIA tagországból. 
Támogatás az alábbi kategóriákra kérhető:
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc) 
-Animáció (önálló filmek, vagy sorozatok) (minimum 25 perc)

Támogatás összege:
A támogatás mértéke játék- és animációs filmek esetében nem haladhatja meg a gyártási költségvetés 12,5%-át, kreatív dokumentumfilmek esetében pedig nem haladhatja meg a gyártási költségvetés 20%-át.  
A támogatás összege projektenként legfeljebb 500 000 euró lehet.
12/2005 Szelektív mozi forgalmazás

Határidő 1: 2006. április 1.
Határidő 2: 2006. július 7.
Határidő 3: 2006. december 1.

Kik pályázhatnak?
Európai mozi forgalmazó vállalatok. Csak olyan csoportosulások támogathatók, melyekben legalább öt, különböző nemzeti területeken működő forgalmazó vesz részt (lehetőleg különböző nyelvi területekről), melyek egy vagy több európai, nem nemzeti film forgalmazására pályáznak.  
Támogatás a legalább 60 perc hosszúságú játékfilmekre, kreatív dokumentumfilmekre, vagy animációs filmekre igényelhető. 

Támogatás összege:
A támogatás mértéke a forgalmazás elszámolható költségeinek legfeljebb 50%-a lehet. Filmenként és forgalmazási területenként a támogatás összege maximum 30 000 euró lehet (illetve 40 000 euró, amennyiben animációs, vagy gyerekfilmről van szó). 
MEDIA által támogatott képzési programok - aktuális határidők 

STRATEGICS Film Marketing Workshop 2006
Képzés leírása: A képzés szervezői szerint egy film lehet akármennyire jó, egy jól kigondolt és költség-hatékony marketing tervezet nélkül nagyon kicsi az esély rá, hogy a telített piacon érvényesülni tudjon. A film-marketing bemutatása a filmes szakma magasan képzett szakértői által: pitching, költségvetés kialakítás, értékesítés, nemzetközi forgalmazás, sajtó kapcsolatok és PR, nemzetközi vásárok és fesztiválok, vizuális design és jogi kérdések.
Időpont és helyszín: 2006. június 22-25., Mondorf, Luxemburg
Jelentkezési határidő: 2006. május 22.
Célcsoport: Európai filmes szakemberek, elsősorban producerek, marketingesek, forgalmazók és forgalmazói ügynökök.
Részvételi díj: 1000 euró az első résztvevőnek, 500 euró a csapat további (azonos projekttel vagy azonos cégtől érkező) résztvevőinek. 
Résztvevők száma: 16 fő
Munkanyelv: angol
www.strategics.lu

European Film Academy (EFA) Master Class 2006
Képzés témája: Hogyan profitálhat a kreatív dokumentumfilm a kamerák és felszerelések digitális forradalmából? 
Célcsoport: Dokumentumfilmes rendezők és operatőrök, akik már legalább egy hosszú, vagy több rövid dokumentumfilmet elkészítettek.
Képzések ideje és helyszíne: 2006. július 13-22., Berlin-Brandenburg, Németország
Jelentkezési határidő: 2006. május 19. 
Részvételi díj: 800 euró (a díj nem tartalmazza az utazás és a szállás költségeit)
Résztvevők száma: 20
Munkanyelv: angol
www.europeanfilmacademy.org

ACE - Ateliers du Cinéma Européen 2006
Képzés témája: projektfejlesztés, forgatókönyv-fejlesztés, finanszírozás
Célcsoport: Független európai játékfilm-producerek, akik már legalább egy játékfilmet elkészítettek, és jelenleg egy gyártás-előkészítés korai szakaszában lévő játékfilm projekten dolgoznak.
Képzések ideje és helyszíne: 
Kiválasztási eljárás: júliustól szeptemberig
-Kétnapos elő-workshop november elején Párizsban;
-Egyhetes bentlakásos workshop december elején Párizs közelében;
-Egynapos után-követő workshop 2007 márciusában, Kelet-Európában. 
Jelentkezési határidő: 2006. július 1. 
Részvételi díj: 5 000 euró
Jelentkezési díj: 50 euró
Résztvevők száma: 15 fő
www.ace-producers.com

Media Business School: Film Business School 2006
A kurzus témája: Projektfejlesztés a forgatókönyvtől a moziba kerülésig
Időpontok és helyszínek:
Nyári kurzus: 2006. június 21-24., Ronda (Malaga), Spanyolország
Téli kurzus: 2006. november 22-25., Ronda (Malaga), Spanyolország
Jelentkezési határidők: 
Nyári kurzus: 2006. június 2.
Téli kurzus: 2006. október 30. 
Részvételi díj: 1 500 euró, mely magába foglalja a tandíjat, a dokumentációt, a szállást és az étkezést
Résztvevők száma: 25 fő
www.mediaschool.org

MEDISCRIPT 2006
Képzés témája: Irodalmi művek filmadaptációja és forgatókönyvírás
A képzés ideje és helyszíne:
Első szeminárium: 2006. július 5-9., Párizs, Franciaország
Az első szemináriumot egy személyre szabott, féléves projekt-követési időszak követi. 
Második szeminárium: 4 nap 2007. januárjában, Sevilla, Spanyolország
Jelentkezési határidő: 2006. május 25.
Részvételi díj: 
Projekttel jelentkezőknek:       900 euró (2 fő: forgatókönyvíró és producer)
                                            600 euró (1 fő)
Projekt nélkül jelentkezőknek: 400 euró    
www.mediscript-europe.com 

CICAE 2006
Képzés témája: art mozik sikeres üzemeltetése
Célcsoport: európai mozi üzemeltetők 
Képzés ideje: 2006. augusztus 28.-szeptember 7., a Mostra del Cinema ideje alatt
Képzés helyszíne: San Servolo szigete, Velence, Olaszország
Jelentkezési határidő: 2006. május 15. Az on-line jelentkezés 2006. március 15. és május 15. között lehetséges a www.cicae.org internetes oldalon.
Részvételi díj: 500-1 500 euró 
Résztvevők száma: 50
www.cicae.org

Media Business School: Marketing and Distribution 2006
A kurzus témája: Marketing és forgalmazás
Időpont: 2006. július 9-16. 
Helyszín: Malaga, Spanyolország

Részvételi díj: 1 000 euró, mely magába foglalja a tandíjat, a dokumentációt, a szállást és az étkezést
Jelentkezési határidő: 2006. május 15. 
A jelentkezési lapok letölthetők a www.mediaschool.org/md internetes oldalon.
www.mediaschool.org 

Erich Pommer Institut: Essential Legal Framework 2006

Kurzus témája: menedzsment, jogi és pénzügyi kérdések 
Képzés ideje, helyszíne: 

1. workshop: 2006. március 17.-18., Berlin, Németország

Kurzus témája: Rights Clearance (Jogi engedélyek)

2. workshop: 2006. június 8.-11., Mallorca, Spanyolország

Kurzus témája: The International Television Format Trade (Nemzetközi licenszműsor kereskedelem) 

3. workshop: 2006. november 15.-19., Mallorca, Spanyolország

Kurzus témája: European Co-production: Legal and Financial Aspects (Európai koprodukció: jogi és pénzügyi szempontok)

Jelentkezési határidő: nincs információ

www.media-law-training.org

Atelier / Masterclass 2006

Az Atelier/Masterclass egy egyéves képzési program fiatal európai producereknek és forgalmazóknak.
Képzési ideje: 2006. október - augusztus
Helyszínek: Két-két kurzus Ludwigsburgban, illetve Párizsban / Cannes-ban, egy kurzus Berlinben
Jelentkezési határidők:
Ludwigsburg: 2006. április 30.
Párizs: 2006. május 31.

www.filmakademie.de 

www.femis.fr

MAIA Workshops 2006

Képzés témája: projektfejlesztés, gyártás-előkészítés
Workshopok és szemináriumok az egész év folyamán
Jelentkezési határidők:
I. workshop: 2006. május 1.
II. workshop: 2006. augusztus 31.
I. szeminárium: 2006. április 19.
II szeminárium: 2006. június 30.
III. szeminárium: 2006. október 20.

www.fabulafilm.com

The Script Factory SCENE Insiders 2006
SCENE Insiders az Edinburgh-i Nemzetközi Filmfesztiválon, 2006. augusztus 18-20.
SCENE Insiders a Varsói Nemzetközi Filmfesztiválon, 2006. október 6-8.
SCENE Insiders a Göteborgi Filmfesztiválon, 2007. január 29-31. 
Első jelentkezési határidő: 2006. június 23.

www.scriptfactory.co.uk
Fesztiválok, vásárok, fórumok
59. Cannes-i Nemzetközi Filmfesztivál
2006. május 17-28., Cannes, Franciország
www.festival-cannes.fr
Marché du Film, Cannes, Nemzetközi vásár
2006.május 15-27., Cannes, Franciaország
www.marchedufilm.com
 
FILM.DOK, III. Magyar-román Dokumentumfilm-fesztivál
2006. május 22-28., Csíkszereda, Románia
www.dok.ro   

Annecy 2006 Nemzetközi Animációs Filmfesztivál
2006. június 7.-9., Annecy, Franciaország
www.annecy.org 
Karlovy Vary Nemzetközi Filmfesztivál
2006. június 30.-július 8., Karlovy Vary, Csehország
www.kviff.com
Fesztiválok / vásárok az interneten:

European Coordination of Film Festivals: www.eurofilmfest.org
Vásárok: www.marketplace-events.com 

Kiss Enikő

Irodavezető

MEDIA Desk Magyarország Iroda
H-1068 Budapest
Városligeti fasor 38.
Phone: +36 1 413 1269, +36 1 413 1270
Fax: +36 1 413 1710
E-mail: info@mediadesk.hu
www.mediadesk.hu
